Πρωτάθλημα καλαθοσφαίρισης Α2 εθνικής κατηγορίας γυναικών 2015-2016

Το **Πρωτάθλημα Α2 Εθνικής Κατηγορίας Γυναικών της περιόδου 2015-16** αποτέλεσε τη 19η διοργάνωση από τη δημιουργία της Α2 Εθνικής Κατηγορίας. Διοργανώτρια αρχή ήταν η Ελληνική Ομοσπονδία Καλαθοσφαίρισης και οι ομάδες που διαγωνίστηκαν σε αυτό είχαν τη νομική μορφή ερασιτεχνικών σωματείων.

Στη διοργάνωση έλαβαν μέρος 23 σύλλογοι, οι οποίοι μοιράστηκαν για πρακτικούς και οικονομικούς λόγους σε δύο Ομίλους με γεωγραφικά κριτήρια. Στον Όμιλο Βορρά τον τίτλο του Πρωταθλητή κατέκτησε ο Α.Σ. Άρης Θεσσαλονίκης, το δεύτερο τρόπαιο της Κατηγορίας αυτής που έχει να επιδείξει ο σύλλογος. Στον Όμιλο Νότου την κορυφή του τελικού βαθμολογικού πίνακα κατέλαβε για πρώτη φορά στην ιστορία του ο Α.Ο. Δάφνη Αγίου Δημητρίου.

## Προκριματική Φάση
Βάσει προκήρυξης στο Ειδικό Πρωτάθλημα Ανόδου στην Α2 Εθνική Κατηγορία δικαιούνταν να πάρουν μέρος οι Πρωταθλητές για το έτος 2014-15 όλων των Ενώσεων και Τοπικών Επιτροπών της Ομοσπονδίας, πλην εκείνων της Αττικής, της Νότιας Αττικής και της Θεσσαλονίκης που πέρασαν απευθείας στο επίπεδο των εθνικών πρωταθλημάτων. Σε αντίθεση με προηγούμενες χρονιές, δεν προηγήθηκαν αναμετρήσεις μεταξύ των Τοπικών Επιτροπών των νησιών του Αιγαίου, αλλά οι αντίστοιχοι Πρωταθλητές αγωνίστηκαν απευθείας στο Ειδικό Πρωτάθλημα.

Απαραίτητη προϋπόθεση για τη συμμετοχή των ομάδων στη διαδικασία ήταν η κατάκτηση Πρωταθλήματος στο οποίο πήραν μέρος τουλάχιστον τέσσερα (4) σωματεία. Οι Πρωταθλητές μοιράστηκαν βάσει γεωγραφικών κριτηρίων σε δύο Ομίλους, έναν για το Βορρά (5 ομάδες) και έναν για το Νότο (10 ομάδες). Σημειώνεται πως τη χρονιά αυτή δεν έλαβε χώρα γυναικείο Πρωτάθλημα από την Ένωση Κυκλάδων. Οι αγώνες του Ομίλου Βορρά διεξήχθησαν από τις 24 έως τις 28 Ιουνίου 2015 στη Θεσσαλονίκη, ενώ οι αγώνες του Ομίλου Νότου στις ίδιες ημερομηνίες στην Αθήνα.

### Βορράς
Τον Όμιλο Βορρά συνέθεσαν πέντε ομάδες και συγκεκριμένα οι Πρωταθλητές των Ενώσεων Ανατολικής Μακεδονίας & Θράκης, Δυτικής Μακεδονίας, Κεντρικής Μακεδονίας, Θεσσαλίας και Χαλκιδικής. Αυτοί αγωνίστηκαν ο καθένας με όλους σε ένα γύρο (σύστημα πουλ) και η ομάδα με τα καλύτερα αποτελέσματα - η Νίκη Βόλου από τη Θεσσαλία  - κέρδισε την άνοδο. Το πρόγραμμα και τα αποτελέσματα διαμορφώθηκαν ως εξής:



### Νότος
Τον Όμιλο Νότου συνέθεσαν δέκα ομάδες και συγκεκριμένα οι Πρωταθλητές των Ενώσεων Αχαΐας & Ηλείας, Χίου, Σάμου, Λέσβου, Δωδεκανήσου, Ανατολικής Στερεάς & Εύβοιας, Αργολίδας & Κορινθίας, Βορειοδυτικής Ελλάδας, Κρήτης και Κεντρικής & Νότιας Πελοποννήσου. Αυτοί χωρίστηκαν σε δύο Ομίλους και αγωνίστηκαν ο καθένας με όλους σε ένα γύρο (σύστημα πουλ). Οι πρωτοπόροι των δύο Ομίλων κέρδισαν την άνοδο στην Α2 Εθνική, ενώ διεξήχθη και αγώνας κατάταξης μεταξύ των δεύτερων προκειμένου να καθοριστεί σειρά προτεραιότητας ανόδου για κάλυψη κενών θέσεων που τυχόν θα προέκυπταν μες το καλοκαίρι. Το πρόγραμμα και τα αποτελέσματα διαμορφώθηκαν ως εξής:



### Συνοπτικός πίνακας





## Συμμετέχοντες
Βάσει της προκήρυξης της διοργάνωσης, στη διεκδίκηση του Πρωταθλήματος της Α2 Εθνικής Κατηγορίας μπήκαν 24 σύλλογοι καλαθοσφαίρισης, οι οποίοι μοιράστηκαν βάσει γεωγραφικών κριτηρίων σε δύο ομίλους των 12 συλλόγων.

Την προηγούμενη άνοιξη είχαν υποβιβαστεί από την Α1 Εθνική Κατηγορία οι σύλλογοι  Α.Σ. Ολυμπιακός Βόλου 1937 και Παναθλητικός Α.Ε. Συκεών οι οποίες ενσωματώθηκαν στον Όμιλο Βορρά της Α2 Εθνικής.

Από τα τοπικά πρωταθλήματα των Ενώσεων και Τοπικών Επιτροπών της Ελληνικής Ομοσπονδίας ανά την επικράτεια ανήλθαν:
* Αυτόματα οι σύλλογοι Αγία Παρασκευή, Φάρος Κερατσινίου και Όλυμπος Ελευθερίου Κορδελιού ως Πρωταθλητές των Ενώσεων Αττικής, Νότιας Αττικής και Θεσσαλονίκης αντίστοιχα.
* Μέσω ειδικού Πρωταθλήματος Ανόδου οι σύλλογοι Γ.Σ. Νίκη Βόλου (Βορράς), Έσπερος Α.Ο.Π.Α. (Νότος) και Ο.Α. Χανίων (Νότος) ως Πρωταθλητές των Ενώσεων Θεσσαλίας, Αχαΐας-Ηλείας και Κρήτης αντίστοιχα.

Το καλοκαίρι του 2015 ανακοινώθηκε επίσης από την Ομοσπονδία η εθελοντική αποχώρηση από την Α1 Εθνική της Αναγέννησης Νέου Ρυσίου, η οποία, αν και αγωνιστικά πραγματοποίησε τη σημαντικότερη πορεία της ιστορίας της (τετράδα στο Πρωτάθλημα, φιναλίστ στο Κύπελλο), υπέφερε από σοβαρότατα οικονομικά προβλήματα, αντιμετωπίζοντας τον κίνδυνο διακοπής της λειτουργίας της. Η Αναγέννηση εντάχθηκε στο δυναμικό του Ομίλου Βορρά της Α2 Εθνικής. Καθώς ο Όλυμπος Ελευθερίου Κορδελιού εν τέλει παρέμεινε εθελοντικά στο Τοπικό Πρωτάθλημα της Θεσσαλονίκης, ο αριθμός των ομάδων του Ομίλου έμεινε σταθερός στις 12.

Τη θέση της Αναγέννησης στο κορυφαίο Πρωτάθλημα αναμενόταν να καλύψει η πρώτη επιλαχούσα για άνοδο ομάδα, που ήταν οι Τιτάνες Δράμας από τον Όμιλο Βορρά. Ωστόσο, οι τελευταίοι δεν αποδέχθηκαν για οικονομικούς λόγους την πρόταση της Ομοσπονδίας. Έτσι το κενό κάλυψε τελικά ο Άρης Πετρούπολης από τον Όμιλο Νότου, επιλέγοντας να αγωνιστεί μόνο με ελληνίδες παίκτριες. Τη θέση του Άρη δεν κάλυψε καμία ομάδα, με αποτέλεσμα ο Όμιλος Νότου τη χρονιά αυτή να διεξαχθεί με τη συμμετοχή 11 σωματείων, ένα εκ των οποίων κάθε εβδομάδα είχε ρεπό.

Τέλος, η ομάδα του Παναθλητικού Συκεών και το αντίστοιχο τμήμα του Πειραματικού ανακοίνωσαν τον Αύγουστο του 2015 την συνένωσή τους με απορρόφηση του δεύτερου σωματείου από το πρώτο. Η νέα ομάδα που προέκυψε φέρει τη σύνθετη ονομασία «Παναθλητικός Συκεών-Πειραματικό».

Βάσει των κανονισμών της Ελληνικής Ομοσπονδίας Καλαθοσφαίρισης οι σύλλογοι που συνέθεσαν τελικά το δυναμικό της Α2 Εθνικής, και που παρουσιάζονται παρακάτω, συμμετείχαν επίσης στο θεσμό του Κυπέλλου Ελλάδος αλλά όχι σε ευρωπαϊκές διοργανώσεις.

Οι ομάδες που συνέθεσαν το δυναμικό της Α2 Εθνικής Κατηγορίας για την περίοδο 2015-16 ήταν με αλφαβητική σειρά οι ακόλουθες:










;Σημειώσεις:

**α.**  Η Αναγέννηση Νέου Ρυσίου αντικατέστησε στις αρχές Δεκεμβρίου τον προπονητή της, Γιάννη Κούκο, με την μέχρι πρότινος άμεση συνεργάτιδά του, την Τασούλα Μύρβαλη.
**β.**  Ο Ηρακλής Θεσσαλονίκης διέκοψε στα μέσα Οκτωβρίου τη συνεργασία του με το Θόδωρο Πολυμένη, τη θέση του οποίου πήρε η Ελένη Καφαντάρη.
**γ.**  Στις αρχές Νοεμβρίου την Αφροδίτη Αραπατσάνη αντικατέστησε στην τεχνική ηγεσία της Ολύμπιας Λάρισας η μέχρι τότε βοηθός της, Αρετή Καπνιά.
**δ.**  Το Νοέμβριο τον Γιώργο Χίτζιο διαθέχθηκε στη θέση του πρώτου προπονητή του Α.Ο. Σερρών ο Κώστας Δώδος.
**ε.**  Ο Έσπερος ξεκίνησε τη χρονιά με το Βαγγέλη Φλωράτο στον πάγκο του, με τον Γιάννη Μπαζίνα να αναλαμβάνει χρέη πρώτου προπονητή στη συνέχεια.
**στ.**  Η ομάδα των Χανίων κινήθηκε με τρεις διαφορετικούς προπονητές στη διάρκεια της χρονιάς που ήταν διαδοχικά οι Λευτέρης Θεοδωράκης (έως τα τέλη Νοεμβρίου), Φρόσω Δημητρουλάκη (έως τα τέλη Δεκεμβρίου) και Στέλιος Καρκανάκης (έως το τέλος της χρονιάς).


## Βορράς
Η Κανονική Περίοδος του Πρωταθλήματος του Ομίλου Βορρά, η οποία αποτέλεσε και τη μοναδική φάση διεξαγωγής του εφόσον δεν προβλέπονταν Play-offs ή Play-outs, έλαβε χώρα από τις 11 Οκτωβρίου 2015 μέχρι τις 10 Απριλίου 2016. Τα σωματεία που συμμετείχαν αναμετρήθηκαν μεταξύ τους δύο φορές. Η οριστική κλήρωση για την κατάρτιση του προγράμματος του Ομίλου Βορρά πραγματοποιήθηκε στις 24 Σεπτεμβρίου 2015 στην Αθήνα. Το πρόγραμμα και τα αποτελέσματα των αναμετρήσεων ήταν τα ακόλουθα:

### Πρόγραμμα


### Βαθμολογία
Μετά την ολοκλήρωση της αγωνιστικής περιόδου, στην κορυφή του βαθμολογικού πίνακα του Ομίλου Βορρά βρέθηκε ο Άρης Θεσσαλονίκης. Η ομάδα, που στη διάρκεια της περιόδου υπέστη μόνο μία ήττα, κέρδισε ως Πρωταθλήτρια το εισιτήριο ανόδου στην Α2 Εθνική Κατηγορία, ενώ αποτελεί το δεύτερο τρόπαιο στην κατηγορία αυτή για τις «κιτρινόμαυρες». Το σωματείο Παναθλητικος Συκεών-Πειραματικό που κατέλαβε τη δεύτερη θέση προβιβάστηκε επίσης απευθείας, καθώς την επόμενη χρονιά η κορυφαία κατηγορία θα φιλοξενήσει δύο ομάδες περισσότερες. Οι σύλλογοι που κατέλαβαν την 3η και 4η θέση, Ολυμπιακός Βόλου και Ολύμπια Λάρισας αντίστοιχα, ενεπλάκησαν σε έναν επιπλέον αγώνα μπαράζ με τις ομάδες που κατέλαβαν τις ίδιες θέσεις στον Όμιλο Νότου, προκειμένου να σχηματιστεί σαφής σειρά προτεραιότητας για άνοδο στην Α1 Εθνική εφόσον προέκτυπτε ανάγκη. Καμία ομάδα δεν ακολούθησε το δρόμο του υποβιβασμού στα τοπικά Πρωταθλήματα βάσει αγωνιστικών κριτηρίων.











## Νότος
Η Κανονική Περίοδος του Πρωταθλήματος του Ομίλου Νότου, η οποία αποτέλεσε και τη μοναδική φάση διεξαγωγής του εφόσον δεν προβλέπονταν Play-offs ή Play-outs, έλαβε χώρα από τις 11 Οκτωβρίου 2015 μέχρι τις 12 Απριλίου 2016. Τα σωματεία που συμμετείχαν αναμετρήθηκαν μεταξύ τους δύο φορές. Η κλήρωση για την κατάρτιση του προγράμματος του Ομίλου Νότου πραγματοποιήθηκε στις 18 Αυγούστου 2015 στην Αθήνα. Το πρόγραμμα και τα αποτελέσματα των αναμετρήσεων ήταν τα ακόλουθα:

### Πρόγραμμα


### Βαθμολογία
Μετά την ολοκλήρωση της αγωνιστικής περιόδου, στην κορυφή του βαθμολογικού πίνακα του Ομίλου Βορρά βρέθηκε η Δάφνη Αγίου Δημητρίου. Η ομάδα, που στη διάρκεια της περιόδου υπέστη μόνο μία ήττα, κέρδισε ως Πρωταθλήτρια το εισιτήριο ανόδου στην Α2 Εθνική Κατηγορία για πρώτη φορά στην ιστορία της. Ο Πανιώνιος που κατέλαβε τη δεύτερη θέση προβιβάστηκε επίσης απευθείας, καθώς την επόμενη χρονιά η κορυφαία κατηγορία θα φιλοξενήσει δύο ομάδες περισσότερες. Οι σύλλογοι που κατέλαβαν την 3η και 4η θέση, Σπόρτιγκ και Φάρος Κερατσινίου αντίστοιχα, ενεπλάκησαν σε έναν επιπλέον αγώνα μπαράζ με τις ομάδες που κατέλαβαν τις ίδιες θέσεις στον Όμιλο Βορρά, προκειμένου να σχηματιστεί σαφής σειρά προτεραιότητας για άνοδο στην Α1 Εθνική εφόσον προέκτυπτε ανάγκη. Στα τοπικά Πρωταθλήματα υποβιβάστηκαν οι σύλλογοι Έσπερος, Χανιά και Άρις Καλαμάτας.











## Αγώνες Μπαράζ
Μετά την ολοκλήρωση της Κανονικής Περιόδου, προβιβάστηκαν απευθείας στην Α1 Εθνική Κατηγορία τέσσερις ομάδες, εκείνες που κατέλαβαν την πρώτη και δεύτερη θέση σε καθέναν από τους Ομίλους. Στην περίπτωση που για τον οποιοδήποτε λόγω προέκυπταν επιπλέον κενές θέσεις στην κορυφαία κατηγορία, κρίθηκε απαραίτητο να προκαθοριστεί μια σειρά προτεραιότητας για άνοδο μέσω διαδικασίας μπαράζ. Συγκεκριμένα, οι ομάδες που κατέλαβαν την τρίτη και τέταρτη θέση σε κάθε Όμιλο διασταυρώθηκαν μεταξύ τους για έναν επιπλέον αγώνα σε ουδέτερη έδρα.

Ειδικότερα, ο Ολυμπιακός Βόλου αναμετρήθηκε με το Σπόρτιγκ στο Κλειστό Γυμναστήριο της Αταλάντης όπου και γνώρισε την ήττα με σκορ 64-39. Συνεπώς η ομάδα της Αττικής έγινε η πρώτη επιλαχούσα για άνοδο. Αγώνας κατάταξης έπρεπε βάσει προκήρυξης να διεξαχθεί και μεταξύ των ομάδων Ολύμπια Λάρισας και Φάρος Κερατσινίου. Εντούτοις, η Ολύμπια αποσύρθηκε οικειοθελώς παραχωρώντας άνευ αγώνος την προτεραιότητα στο Φάρο.

## Τελική Κατάταξη
Μετά την ολοκλήρωση της κανονικής περιόδου, των μπαράζ και των θερινών ανακατατάξεων (βλ. ενότητα «Σημειώσεις»), η εικόνα της τελικής κατάταξης διαμορφώθηκε ως ακολούθως:











## Σημειώσεις
* Η κλήρωση του Ομίλου Βορρά έλαβε χώρα αρχικά στις 19 Αυγούστου του 2015 στη Θεσσαλονίκη. Μετά την αποχώρηση από το Πρωτάθλημα του σωματείου Α.Σ. Όλυμπος Ελευθερίου-Κορδελιού, ο αριθμός των ομάδων μειώθηκε από 13 σε 12 με αποτέλεσμα να αποφασιστεί επανάληψη της κλήρωσης την Πέμπτη 24 Σεπτεμβρίου 2015 στην Αθήνα.
* Στα πλαίσια της 3ης Αγωνιστικής η Αναγέννηση Νέου Ρυσίου μηδενίστηκε, καθώς δεν είχε εξασφαλίσει την παρουσία ιατρού στο γήπεδο.
* Στα πλαίσια της 19ης Αγωνιστικής ο Άρις Καλαμάτας μηδενίστηκε, εφόσον δεν μετέβη στα Χανιά για να αγωνιστεί με την τοπική ομάδα.
* Την 22η και τελευταία Αγωνιστική τα υποβιβασμένα Χανιά δεν ταξίδεψαν για λόγους οικονομίας στην Πάτρα με αποτέλεσμα ο αγώνας μεταξύ αυτών και του Έσπερου να κατακυρωθεί υπέρ του δεύτερου με σκορ 20-0.
* Τον άτυπο τίτλο του Πρωταθλητή Χειμώνα έλαβαν οι σύλλογοι που κατέκτησαν εν τέλει και το Πρωτάθλημα, δηλαδή ο Άρης Θεσσαλονίκης και η Δάφνη Αγίου Δημητρίου.
* Στις αρχές Ιουνίου 2016 ο Α.Ο. Παλαιού Φαλήρου ανακοίνωσε την πρόθεσή του να λάβε μέρος στο Πρωτάθλημα της Ε.Σ.ΚΑ. Νότιας Αττικής το επόμενο φθινόπωρο, παρόλο που δεν υποβιβάστηκε αγωνιστικά. Τη θέση του αναπλήρωσαν οι Κυρίαρχοι Παλαιάς Κοκκινιάς.
* Το Σεπτέμβριο του 2016 ανακοινώθηκε η εθελοντική αποχώρηση της Νίκης Βόλου από το Βόρειο Όμιλο για οικονομικούς λόγους. Την κενή θέση κάλυψε τελικά ο Πιερικός Αρχέλαος.
* Το καλοκαίρι του 2016, παρόλο που η ενεργή για τέσσερις δεκαετίες ομάδα του Α.Ο. Σερρών δεν παρουσίαζε αγωνιστική κρίση, ανακοινώθηκε η διάλυσή της και κατ' επέκταση η απόσυρσή της τόσο από την Α2 Εθνική όσο και από το τοπικό Πρωτάθλημα. Η απόφαση αυτή προήλθε από την απροθυμία της διοίκησης να στηρίξει περαιτέρω οικονομικά το γυναικείο τμήμα, αλλά και από την απουσία εθελοντών να αναλάβουν τα ηνία. Ακολούθησαν διαπραγματεύσεις συγχώνευσης της ομάδας με τον Πανσερραϊκό που τελικά δεν τελεσφόρησαν. Τελικά, τις τελευταίες ημέρες του Αυγούστου ο Πρόεδρος της ομάδας, Κώστας Τζιαμπάζης, ανακοίνωσε πως η ομάδα θα συμμετείχε κανονικά στο Πρωτάθλημα της επόμενης περιόδου.

## Παραπομπές


## Εξωτερικοί σύνδεσμοι

* «Βαθμολογίες & Προγράμματα Πρωταθλημάτων 2015-2016» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
* «Ειδική Προκήρυξη Πρωταθλήματος Α2 Εθνικής Κατηγορίας Γυναικών 2015-2016», έγγραφο στον επίσημο ιστότοπο της Ελληνικής Ομοσπονδίας Καλαθοσφαίρισης. 
* «Προκήρυξη Ειδικού Πρωταθλήματος Ανόδου στην Α2 Εθνική Κατηγορία Γυναικών 2015», έγγραφο στον επίσημο ιστότοπο της Ελληνικής Ομοσπονδίας Καλαθοσφαίρισης. 



Κατηγορία:Α2 εθνική κατηγορία καλαθοσφαίρισης γυναικών
Πρωταθλημα Ελλαδος Α2 Γυναικών 2015 2016
Πρωταθλημα Ελλαδος Α2 Γυναικών 2015 2016